《成都七夕 其一》
清代·宋育仁

玉阶如水望双星，天上人间一夕情。无限关山归梦散，已凉天气露华清。

衣楼夜夜相思暗，绛汉年年独望明。人世寻常多苦别，更堪禅榻悟他生。

作者简介：宋育仁，字芸子，四川富顺人。博通群籍，尤深经学，为王闿运及门高弟。乙未割台之役，有感事五首，唐衢痛哭，杜牧罪言，兼而有之。见连横《台湾诗录》，今据以移录。